जंडियाला गुरु में चिट्टा शेर गांव स्थित बाबा गजन सिंह के डेरे के पास लगभग 30 गायें भी मृत मिलीं। इस इलाके में घूमने वाली हजारों गायों की डेरे में लाकर सेवा की जाती है। डेरे में तकरीबन 10 हजार गाय हैं। डेरे के सेवादार अजित सिंह और जतिंदर सिंह ने बताया कि वीरवार सुबह दरिया का जहरीला पानी पीने से लगभग 30 गायें मर गई। डीसी कमलदीप संघा ने कहा कि इन गायों का टेस्ट करवाया जाएगा ताकि मौत के कारणों का पता चल सके।